……………(sz.) napirend

**Előterjesztve:**

Egészségügyi, Szociális és Lakásügyi Bizottsághoz

Közoktatási, Közművelődési, Sport és Informatikai Bizottsághoz

E L Ő T E R J E S Z T É S

A Képviselő-testület 2018. június 21-i rendes ülésére

**Tárgy: Javaslat a Helyi Esélyegyenlőségi Program hatályának fenntartására**

**Készítette:** ………………………………………

dr. Petkovics Nikoletta

esélyegyenlőségi referens

**Egyeztetve:** ……………………………………….

Dankó Virág

alpolgármester

**Látta:** ……………………………………..

dr. Szalai Tibor

jegyző

……………………………………..

dr. Murai Renáta

igazgató

A napirend tárgyalása zárt ülést nem igényel!

**Tisztelt Képviselő-testület!**

A Képviselő-testület a **187/2013. (VI.25.) határozatával elfogadta Budapest Főváros II. Kerületi Önkormányzat Helyi Esélyegyenlőségi Programját (HEP)**, melyben a **2013-2018** közötti időszak vonatkozásában került sor célkitűzések és intézkedések megfogalmazására.

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. §- a rendelkezik a helyi esélyegyenlőségi programokról. A fenti törvény 31. § (1) bekezdése szerint **a települési önkormányzat ötévente öt évre szóló helyi esélyegyenlőségi programot fogad el**, amelynek időarányos megvalósulását a 31. § (4) bekezdése értelmében kétévente át kell tekinteni és ennek alapján - szükség esetén - felülvizsgálni. A fenti törvény 31. § (5) bekezdése szerint a helyi esélyegyenlőségi programot a települési önkormányzati köztisztviselők vagy közalkalmazottak készítik el, képzésüket, a helyi esélyegyenlőségi programok elkészültét és felülvizsgálatát esélyegyenlőségi mentorok segítik.

A HEP felülvizsgálatáért felelős önkormányzati munkatárs – a 2015. évben a Türr István Képző és Kutató Intézet (TKKI) esélyegyenlőségi mentorhálózatának támogatásával, a TKKI által szervezett képzés eredményes teljesítését követően, a 2017. évben a Szociális és Gyermekvédelmi Főigazgatóság esélyegyenlőségi mentori hálózata szakértőjének támogatásával, az általuk megküldött útmutató szerint eljárva – a HEP felülvizsgálatát a Polgármesteri Hivatal érintett szervezeti egységeinek bevonása mellett elvégezte.

A Képviselő-testület a **190/2015. (VI.25.) határozatával elfogadta Budapest Főváros II. Kerületi Önkormányzat Helyi Esélyegyenlőségi Program Felülvizsgálatát.**

A Képviselő-testület **173/2017. (VI.27.) határozata** szerint a Képviselő-testület Budapest Főváros II. Kerületi Önkormányzat Helyi Esélyegyenlőségi Programját áttekintette és **a programot - annak a** **190/2015. (VI.25.) képviselő-testületi határozattal elfogadott felülvizsgált verzióját – változatlan formában elfogadta.**

A HEP helyzetelemzés alapját szolgáló statisztikai adatok döntő többsége az Országos Területfejlesztési és Területrendezési Információs Rendszer (TEIR) adatbázisából kerülnek összegyűjtésre, mely rendszer a Szociális és Gyermekvédelmi Főigazgatóság esélyegyenlőségi mentori hálózata szakértőjének 2018. május 14-i tájékoztatása szerint jelenleg fejlesztés, illetve tesztelés alatt áll, ahogyan a helyi esélyegyenlőségi programok elektronikus munkafelülete is, illetve a TEIR és a HEP szoftver összehangolása zajlik. Mindemellett a Szociális és Gyermekvédelmi Főigazgatóság esélyegyenlőségi mentori hálózata által megvalósított HEP képzések Budapesten 2018. őszétől lesznek elérhetőek. A fentiek alapján **az esélyegyenlőségi mentori hálózat szakértője a 2013. évben elfogadott HEP fenntartását javasolta** azzal, hogy az újabb öt évre szóló programot - 2018. második félévében zajló előkészítési, adatgyűjtési munkálatokkal - legkésőbb 2018. december 31. napjáig a Képviselő-testület fogadja el.

Kérem a Tisztelt Képviselő-testületet, hogy az előterjesztést tárgyalja meg, és a határozati javaslatot fogadja el.

**Határozati javaslat**

A Képviselő-testület úgy dönt, hogy a 187/2013. (VI.25.) határozatával elfogadott Budapest Főváros II. Kerületi Önkormányzat 2013-2018 közötti időszakra vonatkozó - és kétévente felülvizsgált - Helyi Esélyegyenlőségi Programját hatályában fenntartja, egyben kötelezettséget vállal arra, hogy 2018. december 31. napjáig a következő öt évre szóló Helyi Esélyegyenlőségi Programot elfogadja.

Felelős: Polgármester

Határidő: 2018. december 31.

***(A határozat maghozatalához egyszerű többségű szavazati arány szükséges.)***

Budapest, 2018. június 7.

Dr. Láng Zsolt

polgármester